MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 9225/17.02.2022

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,cu modificările şi completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

privind punerea la dispoziţia S.C. Transurban S.A. Satu Mare Terminalului translocal –transjudeţean, situat în Municipiul Satu Mare, str. Fabricii

 Prin adresa nr. 461/17.02.2022 înregistrată la Primăria Municipiului Satu Mare sub nr.9246/17.02.2022, având în vedere faptul că sediul curent situat pe strada Gara Ferăstrău nr. 9 urmează să intre în reabilitare şi pentru continuarea netulburată a ativităţii, S.C. Transurban S.A, solicită a-i fi pus la dispoziţie spaţiul situat în Satu Mare, str. Fabricii.

 Spaţiul solicitat este identificat prin imobilul teren în suprafață de 7947 mp situat în Satu Mare, str. Fabricii înscris în Cartea Funciară nr 184805 UAT Satu Mare, cu nr. cadastral 184805 având număr de inventar T1547 și o valoare de 492.714lei și construcțiile edificate pe acesta respectiv C1-Terminal P-Scd=149 mp, C2-Depou, Centru management trafic și centru de închirieri biciclete Scd=447 mp, C3-copertină P-Scd=409 mp, având număr de inventar 104220 și o valoare de 6.859.612,17 lei, având destinația de Terminal translocal – transjudeţean și având în vedere faptul că acesta va fi gestionat de către S.C. Transurban S.A. și după finalizarea reabilitării actualului sediu propunem punerea la dispoziția societății pe perioada valabilității Contractului de delegare în gestiune directă a serviciului de transport public local de călători, prin curse regulate în Municipiul Satu Mare, nr 231/2018.

 Proiectul de hotărâre propus spre dezbaterea și aprobarea Consiliului Local este în conformitate cu Contractul de Delegare în Gestiune Directă a Serviciului de Transport Public Local de Călători în Municipiul Satu Mare nr.231/28.06.2018-32403/28.06.2018 şi se încadrează în prevederile legale incidente, şi anume: Art. 4 alin. (11), art. 14 alin. (2) lit. b) şi art. 16 alin. (1) din Legea serviciilor publice de transport persoane în unităţile administrativ-teritoriale nr. 92/2007, cu modificările şi completările ulterioare, potrivit căruia Consiliile Locale sunt obligate să asigure, să organizeze, să reglementeze, să coordoneze şi să controleze prestarea serviciilor publice de transport desfăşurat pe raza administrativ-teritorială a acestora, precum şi art. 553 alin. (1), art. 555 din Codul civil.

 Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului Local al Municipiului Satu Mare, cu propunere de aprobare.

 Şef Serviciu

 Faur Mihaela

Munich Diana/2 ex